ROZHODNUTIE RADY
z 11. júla 2006,
ktorým sa vymenúvajú českí, nemeckí, estónski, španielski, francúzski, talianski, lotyšskí, litovskí, luxemburskí, maďarskí, maltskí, rakúski, slovinskí a slovenskí členovia Európskeho hospodárskeho a sociálneho výboru
(2006/524/ES, Euratom)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 259,
so zreteľom na Zmluvu o založení Európskeho spoločenstva pre atómovú energiu, a najmä na jej článok 167,
so zreteľom na stanovisko Komisie,
keďže:
(1)
Funkčné obdobie súčasných členov Európskeho hospodárskeho a sociálneho výboru uplynie 20. septembra 2006. Je preto potrebné vymenovať členov tohto výboru na nové štvorročné obdobie, ktoré sa začína od 21. septembra 2006.
(2)
Česká, nemecká, estónska, španielska, francúzska, lotyšská, litovská, luxemburská, maďarská, maltská, rakúska, slovinská a slovenská vláda predložili zoznamy obsahujúce počet kandidátov rovnajúci sa počtu miest, ktoré im pripadajú na základe zmlúv.
(3)
Talianska vláda predložila zoznam, na ktorom je dvadsaťdva kandidátov. Neskôr na doplnenie tohto zoznamu navrhne ešte dvoch kandidátov a dosiahne počet kandidátov zodpovedajúci miestam, ktoré mu pripadajú na základe zmlúv,
ROZHODLA TAKTO:
Článok 1
Za členov Európskeho hospodárskeho a sociálneho výboru sa na obdobie od 21. septembra 2006 do 20. septembra 2010 vymenúvajú osoby, ktorých meno je uvedené v zozname priloženom k tomuto rozhodnutiu.
Článok 2
Toto rozhodnutie nadobúda účinnosť dňom jeho prijatia.
V Bruseli 11. júla 2006